Els candidats a Clavari Major per a l’any 2016 podran presentar les seues sol·licituds en l’Ajuntament fins al 10 d’agost
2025-07-24

A punt de començar les Festes Patronals 2015 en honor a Sant Roc, l’Ajuntament de Burjassot ja està treballant en les del pròxim any i, per aquest motiu, ha fet públic el Ban a partir del qual aquelles persones interessades a ser Clavari Major per a les festes del 2016 ja poden presentar les seues sol·licituds.

Per a poder optar a ser Clavari Major, aquelles persones que presenten les sol·licituds en el mateix Ajuntament fins al 10 d’agost, hauran de ser residents a Burjassot. En el cas de presentar-se més d’un candidat, el Clavari Major serà triat mitjançant sorteig d’entre tots els inscrits, tenint preferència els candidats que no ho hagen sigut anteriorment.

Els candidats que no hagen sigut triats tindran preferència per a l’any següent d’entre els nous candidats que es presenten.